Nuti haala raabsa waraqaa kanaa osoo quba hin qabaatiin, akkaataa fi haala hin beekamneen akkasitti raabsamuun isaa booda rakkoo kanaan walqabatee nutti dhufuuf yaaddaa’aa osoo jirruu, kan sodaanne hin hafneetii, Amajjii 23, 2012 walga’ii iccitii waajjira poolisii moora kiiloo 6tti nu teessisaniin “maddaa Warraaqsa kanaa fi barattoota waraqaa kana bittinsan of keessaa baasaa saaxilaa, kun ta’uu baannaan isinumti akka kana gootaniitti fudhannee tarkaanfii siyaasaa isinirratti fudhachuuf dirqamna” jechuun bakka buutonni damee tikaa federaalaa irraa dhufan akeekkachiisa dhumaa nutti kennanii gadi nu dhiisan.
